Vrou kry parkeerboete van byna R1 miljoenArgieffoto ŉ Vrou van Chicago in Amerika moet nagenoeg R1 miljoen opdok vir ‘n parkeerkaartjie van ŉ voertuig wat skaars R5 000 werd is. Die ABC het Donderdag berig Jennifer Fitzgerald het verlede jaar die hof genader om die boetes, wat oor ŉ tydperk tot $105 000 (R938 395) opgehoop het, ongeldig te verklaar. Die voertuig het vir nagenoeg drie jaar lank in ŉ parkeerarea by die O’Hare-internasionale lughawe gestaan. Fitzgerald het gesê sy kan nie vir die boetes verantwoordelik gehou word nie, omdat haar voormalige kêrel die voertuig in ŉ parkeergebied vir werkers by die lughawe gelos het. Die regter het Woensdag haar versoek van die hand gewys en gesê sy en die stad moet ŉ ooreenkoms aangaan om ŉ skikking te bereik. Roderick Drew, van die stad se wetgewingdepartement, het gesê dit is sover die grootste boete wat in die stad uitgereik is. Bron: ABC